wickkiey/tamil-wikipedia-chunked huggingface dataset:
# காமா தோட்டம்

**காமா தோட்டம்** (Gama garden) என்பது மும்பையில் உள்ள பாபா அணு ஆராய்ச்சி மையத்தில் அமைந்துள்ள ஓர் சிறப்பு ஆய்வகமாகும். பயிர் தொழிலில் எக்சு மற்றும் காமா கதிர்கள் விளைச்சலை எவ்வாறெல்லாம் பெருக்கக் கூடும் என்பதை வரிவாக ஆராயும் துறை. விதைகளுக்குக் கதிரூட்டி சிறந்த அதிக விளைச்சலைக் கொடுக்கும் விதைகளைத் தேர்ந்து எடுப்பது என்று ஆய்வதும் மேற்கொள்ளப்பட்டுள்ள பணியாகும். இவ்வாறு கதிரூட்டி பழங்களை அழுகிவிடாமல் நீண்ட நாட்கள் பாதுகாப்பது, பாதுகாக்கும் காலத்தில் அவைகளில் முளைவிடுவதைத் தாமதப்படுத்துதல், மருந்துகளையும் பிற மருத்துவப் பொருட்களையும் நச்சு நீக்கம் செய்வது போன்ற பயனுள்ள ஆய்வுகள் மேற்கொள்ளப்படுகிறது. இதற்காக 500 கியூரி கோபால்ட்-60 ஐசோடோப்பு பயன்படுகிறது இது அமைந்துள்ள இடமே காமா தோட்டம் எனப்படுகிறது. வளர்ந்த நாடுகளிலும் இதுபோன்ற ஆய்வகங்கள் உள்ளன.  
அணுவைப் பற்றி----பம்பாய்த் தமிழ்ச் சங்கம்
# திருவாய்மொழித் திருவிழா

**அத்யயணோற்சவம்** அல்லது **திருவாய்மொழித் திருவிழா** அல்லது **நாலாயிர திவ்யப்பிரபந்தத் திருவிழா** என்பது வைணவத் திருத்தலங்களான திவ்வியதேசங்களில் கொண்டாடப்பெறும் விழாவாகும். சமஸ்கிருத வேதங்களுக்கு நிகராக ஆழ்வார்கள் இயற்றிய திராவிட வேதம் எனப்படும் நாலாயிர திவ்வியப் பிரபந்தத்தை முன்நிறுத்த இராமானுஜர் அவர்களால் இவ்விழா திருவரங்கத்தில் முதன்முதலாகத் தொடங்கப்பெற்றது. பின்பு அனைத்துத் திவ்ய தேசங்களிலும் இவ்விழா கொண்டாடப்படுகிறது. இவ்விழா மார்கழி மாதத்தில் பத்து நாள் விழாவாகக் கொண்டாப்படுகிறது. வைகுண்ட ஏகாதசிக்கு முதல் பத்து நாட்கள் கொண்டாடப்படுவது 'பகல் பத்து' அல்லது 'திருமொழித் திருநாள்' எனவும் வைகுண்ட ஏகாதசியை அடுத்த பத்து நாட்கள் கொண்டாடப்படுவது 'இராப் பத்து' அல்லது 'திருவாய்மொழித் திருநாள் எனவும் அழைக்கப்படுகிறது.  
அயணங்களில் உத்தராயணம் தேவருலகின் பகற்பொழுதாகவும், தட்சிணாயணம் இரவுப்பொழுதாகவும் கணக்கிடப்படும். தை முதல் ஆனி முடிய உள்ள 6 மாத காலம் உத்திராயணமாகும். இதில் நமது ஓராண்டு தேவர்கட்கு ஒரு நாளாகும். உத்திராயணம் தை மாதம் துவக்கம் என்பதால் அதற்கு முதல் மாதமான மார்கழி மாதம் (பகல் பொழுதுக்கு முன்பாக உள்ள) பிரம்ம முகூர்த்தம் எனப்படும் முகூர்த்த நேரம் தேவர்களின் அதிகாலைப் பொழுதாகும். எனவே தேவர்களின் அதிகாலைப் பொழுதான மார்கழி மாதத்தில் நாலாயிரத் திவ்ய பிரபந்தத்தைத் தாளம் சேர்ந்த இன்னிசையுடன் இசைப்பது பலன் தருவது என்பதனால் இவ்விழா மார்கழி மாதம் கொண்டாடப்படுகிறது. இவ்வயண காலத்தில் இசைக்கப்படுவதால் இது அத்யயண உற்சவம் என அழைக்கப்பட்டது.  
23 நாட்கள் கொண்டாடப்படும் இவ்விழாவில் மார்கழி மாதம் வைகுண்ட ஏகாதசிக்கு முன்பு வரும் வளர்பிறை முதல்நாள் தொடங்கி முதல் பத்தாம் நாள்(தசமி) முடிய 10 நாள் விழாவிற்கு பகல் பத்து என்று பெயர். இதில் திருப்பல்லாண்டு முதலாயிரம், மதுரகவியாழ்வார் இயற்றிய கண்ணிநுண் சிறுத்தாம்பு, திருமங்கையாழ்வாரின் பெரிய திருமொழி, திருக்குறுந்தாண்டகம், திருநெடுந்தாண்டகம் ஆகிய இரண்டாயிரம் பாசுரங்கள் இசைக்கப்படும்.  
தசமிக்கு மறுநாளான வளர்பிறையின் ஏகாதசி திதி முதல் தேய்பிறையின் பஞ்சமி திதி முடிய 10 நாள் விழாவிற்கு இராப் பத்து என்று பெயர். இதில் நம்மாழ்வார் இயற்றிய திருவாய் மொழி ஆயிரம் பாசுரம் இசைக்கப்படும். இதற்கு மறுநாளான இருபத்தியோராவது நாள் ஏனைய ஆழ்வார்கள் இயற்றிய முதல், இரண்டு, மூன்று, நான்காம் திருவந்தாதிகள், திருவிருத்தம், திரு ஆசிரியம், பெரிய திருவந்தாதி, பெரிய திருமடல், சிறிய திருமடல், இராமானுச நூற்றந்தாதி முதலானவை அடங்கிய இயற்பா ஆயிரமும் இசைக்கப்படும்.
# திருவாய்மொழித் திருவிழா

## காண்க

- பகல் பத்து
- இராப் பத்து
# துலுக்க நாச்சியார்

**துலுக்க நாச்சியார்** என்பவர் அரங்கநாதரின் மேல் காதல் கொண்ட சுரதானி என்ற இயற்பெயர் கொண்ட இசுலாமியப் பெண்ணாவார். இவருடைய வரலாற்றை மையமாகக் கொண்டு துலுக்க நாச்சியார் நாட்டிய நாடகம் அமைக்கப் பெற்றுள்ளது. இவருக்கு திருவரங்கத்தில் இரண்டாம் பிரகாரத்தில் ஈசான மூலையில் தனி சந்நிதி உள்ளது. இசுலாமிய வழக்கப்படி அகிலும், சந்தனமும் கலந்த தூப்புகை போடுவது இச்சந்நிதியில் நடைபெறுகிறது. . இவருக்கு அரங்கநாதர் இசுலாமியர்களைப் போல கைலி ஆடையுடன் காட்சியளிக்கிறார்.  
திருவரங்கத்தினை டில்லி பாதுசா படையெடுத்து வந்தபோது, டில்லிக்கு அரங்கநாதர் விக்ரகத்தினையும் கொண்டு சென்றார்கள். பாதுசாவின் மகளான சுரதானி என்பவர் அந்த விக்ரகத்தினை கண்டு மனதை பறிகொடுத்தார். அரங்கநாதரை மீண்டும் திருவரங்கத்திற்கு மீட்டுக் கொண்டு வந்தபோது, இளவரசியான சுரதானி அரங்கநாதரை பிரிய மனமின்றி திருவரங்கத்தினை அடைந்தார். இவரை அரங்கனின் ஏழு மனைவிகளுள் ஒருவராக குறிப்பிடுகிறார்கள்.
# துலுக்க நாச்சியார்

## காண்க

- ஆண்டாள்
- பீவி நாச்சியார்
- வைணவத்தில் பிற மதநபர்கள்
- திருவரங்கன் உலா
# வேதாந்த ஆசிரியர்களின் பட்டியல்

இது இந்து சமய வேதாந்த ஆசிரியர்களின் பட்டியலாகும்.
# வேதாந்த ஆசிரியர்களின் பட்டியல்

## 19ம் நூற்றாண்டிற்கு முன்

- வியாசர்
- பாதராயணர்
- கௌடபாதர்
- கோவிந்த பகவத் பாதர்
- ஆதி சங்கரர்
- பத்மபாதர்
- சுரேஷ்வரர்
- அஸ்தாமலகர்
- தோடகர்
- பாஸ்கரர்
- இராமானுசர்
- மத்துவர்
- சைதன்யர்
- அப்பைய தீட்சிதர்
- வித்யாரண்யர்
- வியாசதீர்த்தர்
- மதுசூதன சரஸ்வதி
- வாசஸ்பதி மிஸ்ரர்
- நிம்பர்க்கர்
- விஞ்ஞானபிட்சு
# வேதாந்த ஆசிரியர்களின் பட்டியல்

## 19ம் நூற்றாண்டிற்குப் பின்

- இராமகிருஷ்ண பரமஹம்சர்
- இரமண மகரிசி
- சுவாமி கிருஷ்ணானந்தார்
- சுவாமி தயானந்த சரசுவதி
- சுவாமி குருபரானந்தர்
- சுவாமி சத்யானந்த சரஸ்வதி
- சுவாமி சிட்தேச்வரனந்தா
- சுவாமி சிவானந்த சரஸ்வதி
- சுவாமி சின்மயானந்த சரஸ்வதி
- சுவாமி தயானந்த சரஸ்வதி
- சுவாமி தேஜோமயனந்தா சரஸ்வதி
- சுவாமி விவேகானந்தர்
- சட்டம்பி சுவாமி
- சுவாமி நரசிம்மானந்தர், இராமகிருஷ்ண மடம்
- சுவாமி பராமார்த்தனந்தர்
- சுவாமி யோகிராஜ்
- சுவாமி ரங்கநாதந்தர்
- சுவாமி ராம தீர்த்தர்
- நிரஞ்சினி மகாராஜ்
- பக்திவேதாந்த சுவாமி பிரபுபாதா
- பக்திவேதாந்த நாராயணன் மகாராஜ்
- பக்தி ரக்சக ஸ்ரீதர மகராஜ்
- பக்தி வைபவ பூரி மகாராஜ்
- பண்டாரக் சாஸ்திரி அதவலெ
- பரம்மஹம்ச யோகானந்தர்
- பருத்தியூர் கிருஷ்ண சாஸ்திரி
- பிரம்மரிசி நீலகண்ட குருபாதர்
- பிரேம் சிரிநாத்
- பிரேம பாண்டுரங்
- மன்னார்குடி ராஜூ சாஸ்திரி
- அபய சரணாரவிந்த பக்திவேதாந்த சுவாமி
- அபினவ வித்யாதீர்த சுவாமிகள்
- பக்தி ஹிருதய போன் சுவாமி
- பக்தி பிரக்ஞான கேசவ கோஸ்வாமி
- பக்தி சித்தாந்த சரஸ்வதி தாக்குர்
- பக்திவினோத சரஸ்வதி தாக்குர்
- பாரதி தீர்த்த சுவாமிகள்
- நிசர்கதத்த மகராஜ்
- சச்சிதானந்த சிவாபினவ நரசிம்ம பாரதி
- சுவாமி ஜ்யோதிர்மயானந்தா
# கரிச்சான் குஞ்சு

**ஆர். நாராயணசாமி** என்ற இயற்பெயர் கொண்ட **கரிச்சான் குஞ்சு** (சூலை 10, 1919 - 1992) ஒரு தமிழ் எழுத்தாளர்.
# கரிச்சான் குஞ்சு

## வாழ்க்கை வரலாறு

நாராயணசாமி தஞ்சாவூர் மாவட்டம் நன்னிலம் வட்டம், சேதனீபுரத்தில் பிறந்தார். இவரது பெற்றோர் ராமாமிருத சாஸ்திரி- ஈஸ்வரியம்மாள். எட்டு வயது முதல் பதினைந்து வயது வரை பெங்களூரில் வேதமும் வடமொழியும் கற்றார். மதுரை ராமேஸ்வர தேவஸ்தான பாடசாலையில் ஐந்தாண்டுகள் (17 முதல் 22 வயது வரை) தமிழ் பயின்றார்.  
கு. ப. ராஜகோபாலனின் (கு.ப.ரா) சீடர்களுள் ஒருவராக இருந்த நாராயணசாமி அவர் மீது கொண்ட பற்றால் “கரிச்சான் குஞ்சு” என்ற பெயரில் எழுதத் தொடங்கினார். (கு.ப.ராவின் புனைபெயர் “கரிச்சான்”). இவரின் துணைவியார் பெயர் சாரதா. இவருக்கு லக்ஷ்மி பேபி, பிரபா, விஜயா, சாந்தா என்கிற நான்கு மகள்கள் உண்டு.
# கரிச்சான் குஞ்சு

## படைப்புகள்

### சிறுகதைத் தொகுதிகள்

- எளிய வாழ்க்கை முதலிய கதைகள்- காதல் கல்பம் (1955)
- வம்சரத்தினம் (1964)
- குபேர தரிசனம் (1964)
- தெய்வீகம் (1964)
- அம்மா இட்ட கட்டளை (1975)
- அன்றிரவே (1983)
- கரிச்சான்குஞ்சு கதைகள் (1985)
- தெளிவு (1989)
- எது நிற்கும் (2016)
கரிச்சான்குஞ்சு கதைகள் - முழுத் - தொகுப்பு (2021)
# கரிச்சான் குஞ்சு

## படைப்புகள்

### புதினங்கள்

- பசித்த மானுடம் (1978)
# கரிச்சான் குஞ்சு

## படைப்புகள்

### குறும்புதினம்

- சுகவாசிகள் (1990)
# கரிச்சான் குஞ்சு

## படைப்புகள்

### நாடகம்

- கழுகு (1989)
- காலத்தின் குரல்
# கரிச்சான் குஞ்சு

## படைப்புகள்

### மொழிபெயர்ப்புகள்

- பெண்ணின் பெருமை - சரத்சந்திரர்
- இந்தியத் தத்துவ இயலில் அழிந்திருப்பனவும் நிலைத்திருப்பனவும் - தேவி ப்ரசாத் சட்டோபாத்யாயா”
- தொனி விளக்கு - ஆனந்த வர்த்தனர்"
- சூரியகாந்திப்பூவின் கனவ ஸையத் அப்துல் மலிக்"
- க்ஷேமேந்திரர்
- சங்கரர்
# கரிச்சான் குஞ்சு

## படைப்புகள்

### கட்டுரை நூல்கள்

- பாரதியார் தேடியதும் கண்டதும் (1982)
- கு.ப.ரா
# திருவரங்கன் உலா

**திருவரங்கன் உலா** என்பது மாலிக் கபூர் தலைமையிலான தில்லி சுல்தான் முகம்மது பின் துக்ளக்கின் படைகள் திருவரங்கத்தினை கொள்ளையடித்த வரலாற்று உண்மை சம்பவத்தினை அடிப்படையாக் கொண்டு ஸ்ரீவேணுகோபாலன் என்பவர் எழுதிய நாவலாகும். நாவலின் முதல் பாகம் திருவரங்கன் உலா என்றும், இரண்டாம் பாகம் மதுரா விஜயம் என்றும் வெளிவந்துள்ளது. இசுலாமிய படையெடுப்பில் கொள்ளையடிக்கப்படாமல் காக்க அரங்கநாதரின் உற்சவர் சிலையை வைணவர்கள் பல்வேறு இடங்களுக்கு கொண்டு சென்று பாதுகாத்தனர். இவ்வாறு, திருவரங்கத்திலிருந்து சென்ற அரங்கனின் சிலை மீண்டும் திருவரங்கத்தினை அடைந்ததை திருவரங்கன் உலா என்று நாவலுக்குப் பெயரி்டடுள்ளார்.
# திருவரங்கன் உலா

## வரலாறு

### இசுலாமிய படையெடுப்பும் கொள்ளையும்

கி.பி.1325-1351 முகம்மதுபின் துக்ளக் திருவரங்கத்தில் உள்ள ரங்கநாதரின் கோவிலை இக்கொள்ளையிட முனைந்தான். பெரும்படையை எதிர்த்து கோவிலையும், கோவிலுள் உள்ள சிலைகள், ஆபரனங்கள் போன்றவற்றையும் காக்க திருவரங்க நகர மக்களும், ஆச்சாரியர்களும், தேவதாசிகளும் போராடினார்கள். நகர வாசிகள் ஆயுதமேந்தி போராடியதாகவும், தேவதாசிகள் இசுலாமிய படையினரை மயக்கி போராடியதாகவும் கருத்துண்டு. இப்போரில் பல வைணவர்கள் கொல்லப்பட்டார்கள்.
# திருவரங்கன் உலா

## வரலாறு

### உற்சவர் சிலை பாதுகாத்தல்

இசுலாமியர்களிடமிருந்து காக்க திருவரங்கத்தினை விட்டு பிற இடங்களுக்கு விலையுயர்ந்த ஆபரணங்கள், விக்ரகங்கள் போன்றவற்றை கொண்டு சென்று மறைத்தார்கள். உற்சவப் பெருமாளை திருக்கோட்டியூர், காளையார் கோவில், அழகர் மலை என்று பல இடங்களில் பதுக்கி வைத்திருந்து, இறுதியில் திருப்பதியில் பல காலம் பாதுகாப்பாக வைத்துள்ளார்கள். பின் கி.பி. 1371ல் உற்சவர் விக்ரகம் திருவரங்கத்திற்கு கொண்டுவரப்பெற்றது.
# திருவரங்கன் உலா

## காண்க

- மதுர விஜயம்
- பொன்னியின் செல்வன்
- உடையார்
# நீலக் கடற்காயல் (ஐஸ்லாந்து)

**நீலக் கடற்காயல் (ஐஸ்லாந்து)** (Blue Lagoon (geothermal spa)) ஐஸ்லாந்தின் மிக சிறந்த சுற்றுலாத் தலங்களில் ஒன்று. இது ஒரு எரிமலை மூலம் உருவான ஒரு சூடான நீராவி பகுதியாகும். இந்த இடம் தென்மேற்கு ஐஸ்லாந்திலுள்ள ரேக்ஜேன்ஸ் தீபகற்பத்தில் கிரின்ட்விக் (Grindvik) என்னும் இடத்தில் ஒரு லாவா நிலத்தில் அமைந்துள்ளது. இது கெஃப்லாவிக் (Keflavik) விமான நிலையத்திலிருந்து 13 கி.மீ. (8 மைல்) தூரத்திலும், ரேக்ஜாவிக் நகரிலிருந்து 39 கி.மீ. (24 மைல்) தூரத்திலும் அமைந்துள்ளது. இதனருகில் ஒரு புவிவெப்ப மின் உற்பத்தி நிலையம் உள்ளது. இவ்விடம் செயற்கையாக உருவாக்கப்பட்டதாகும்.  
சூடான நீரில் சிலிக்கா மற்றும் சல்பர் போன்ற கனிமங்கள் அதிகமாக உள்ளன. எனவே சொரியாசிஸ் எனப்படும் தோல் நோயை இதன் நீர் குணப்படுத்த உதவுகிறது. இதன் வெப்ப நிலை சராசரியாக 40 டிகிரி செல்சியஸ் உள்ளது. இது ஆண்டு முழுவதும் உறைபனி நிலையிலும் அதே வெப்பத்துடன் இருக்கும்.
# நாரத்தம்

தமிழகத்தில் நாரத்தை, **நாரத்தம்பழம்**, நார்த்தங்காய் என்ற நிலைகளில் பயன்பாட்டில் உள்ளது. இது ஆரஞ்சு இனம். இது ஊறுகாய் செய்யவும் சித்த மருத்துவம் மற்றும் உணவிலும் பயன்படுகிறது. எலுமிச்சை அன்று. அதை விடப் பெரியதாக தோல் தடிப்புடனும் உள்ளே வெண்சுளைகளுடன் புளிப்பாக இருக்கும்.
# நாரத்தம்

## வகை

- ஆரஞ்சு:இது பொதுவான ஆரஞ்சுப் பழத்தைக் குறிக்கிறது.
- சாத்துக்குடி:sour orange or Bitter orange இது பொதுவாகப் வெளிர்பச்சை அல்லது பசுமஞ்சள் நிறத்தில் இருக்கும். உள்ளே வெண்சுளைகள் இருக்கும்.
- கமலாப் பழம் அல்லது கமலா ஆரஞ்சு:இது குடம் ஆரஞ்சு அல்லது குடை ஆரஞ்சு என அழைக்கப்படுகிறது. இது அளவில் சிறியதாக இருக்கும்.
# டெனாலி தேசியப் பூங்கா

**டெனாலி தேசிய பூங்கா** என்பது ஐக்கிய அமெரிக்காவின் அலாஸ்கா மாநிலத்தின் தென்கிழக்கு பகுதியில் அமைந்துள்ள தேசியப் பூங்காவாகும். டெனாலி தேசிய பூங்கா ஜார்ஜ் பார்க்ஸ் தேசிய நெடுஞ்சாலையில் அன்கொரஜிற்கு 250 மைல் வடக்கே உள்ளது. இந்த தேசிய பூங்காவின் பரப்பளவு சுமார் 9500 சதுர மைல்கள் (6 மில்லியன் ஏக்கர்). இந்தப் பகுதி ஆர்க்டிக் வட்டத்தின் அருகில் இருக்கும் ஓர் உறைபனிப் பிரதேசமாகும். இங்கு மிகவும் குளிராக இருந்தாலும் கோடை காலத்தில், வெப்பம் மிதமாக இருக்கும். டெனாலி பூங்காவின் நுழைவு கட்டணம் 50 டாலர் ஆகும். பெரும்பாலான உணவு சேவைகள் கோடை காலத்தில் மட்டுமே திறந்திருக்கும். டெனாலி பூங்காவில் 650 மேற்பட்ட வகையான பூக்கக் கூடிய செடி இனங்கள் உள்ளன. இந்த பூங்காவில் 20320 அடி உயரமான மவுண்ட் மெக் கின்லி மலை உள்ளது. மெக்கின்லி மலை வட அமெரிக்காவின் மிகவும் உயரமான மலையாகும். இம்மலையைச் சுற்றியே டெனாலி தேசியப் பூங்கா அமைந்துள்ளது.
# பகல் பத்து

**பகல் பத்து** அல்லது **திருமொழித் திருநாள்** என்பது மார்கழி மாதத்தின் வளர்பிறை பிரதமை திதி முதல் தசமி திதி வரையான பத்து (10) நாட்களுக்கு நடைபெறும் உற்சவர் திருவிழாவாகும். இவ்விழா வைணவ தலங்களான திவ்ய தேசங்களில் கொண்டாடப் படுகிறது. இவ்விழாவின் போது திருமால் விதவிதமான அலங்காரங்களிலும், விதவித வாகனங்களில் காட்சிதருவார்.  
மேலும் இவ்விழாவின் போது, முதல் ஆயிரம் திருப்பல்லாண்டு, கண்ணி நுண் சிறுத்தாம்பு, திருமொழி, திருக்குறுந்தாண்டகம், திருநெடுந்தாண்டகம் என இரண்டாயிரம் திருப்பல்லாண்டு பாடப்பெறுகிறது.
# இராப் பத்து

**இராப் பத்து** அல்லது **திருவாய்மொழித் திருநாள்** என்பது தசமிக்கு மறுநாளான வளர்பிறையின் ஏகாதசி திதி முதல் தேய்பிறையின் பஞ்சமி திதி வரையான பத்து (10) நாட்கள் நடைபெரும் உற்சவத் திருவிழாவாகும். இக்காலத்தில் திருமால் விதவித அலங்கார வாகனத்தில் காட்சிதருகிறார். இவ்விழாவது வைணவ தலங்களான திவ்ய தேசங்களில் கொண்டாடப்படுகிறது. மேலும் இவ்விழாவின் போது திருவாய் மொழி ஆயிரம் பாசுரம் பாடப்பெறுகிறது.
# இராப் பத்து

## காண்க

பகற் பத்து
# 4ஜி

**4ஜி** (*4G*) என்பது கையடக்க தொலைபேசி தொடர்பாடல் தொழில்நுட்பத்தின் 4ஆம் தலைமுறை என அழைக்கப்படுகின்றது. 3ஜி என்னும் மூன்றாம் தலைமுறை நடமாடும் தொலைத்தொடர்பு தொழினுட்பத்தைத் தொடர்ந்து, மேம்பாட்டுடன் 4ஜி அறிமுகப்படுத்தப்பட்டது.  
4ஆம் தலைமுறை தொழினுட்பம் பன்னாட்டுத் தொலைத்தொடர்பு ஒன்றியத்தினால் வரையறுக்கப்பட்ட திறன்களை வழங்க வேண்டும். இத்தொழினுட்பம் திருத்தப்பட்ட கையடக்க வலை அணுகல், இணையவழி ஒலி பரிமாற்றம், விளையாட்டு சேவைகள், உயர்-வரையறு கையடக்கத் தொலைக்காட்சி, காணொளிக்காட்சி, முப்பரிமாணத் தொலைக்காட்சி, மற்றும் மேகக் கணிமை போன்ற சேவைகளுக்கு பொருந்துவதாகவும், இவ்வசதிகள் தற்பொழுது வழங்கப்படும் நிலையிலும், இதனின் மேமபடுத்தப்பட்ட நிலையிலும் வழங்க ஏதுவாகவும் உள்ளது.  
4ஜி முதல் முறையாக மொபைல் வை மேக்ஸ் (WiMax) சேவை 2006இல் தென் கொரியாவிலும் மற்றும் எல்.டி.ஈ சேவை நோர்வே, சுவீடன் நாடுகளில் வணிக நோக்கம் கருதி ஆரம்பிக்கபட்டது.
# 4ஜி

## 4ஜி வழங்கும் நாடுகள்

### ஆப்கானிஸ்தான்

19 பிப்ரவரி 2013 எடிசலாட் ஆப்கானிஸ்தான் 4ஜி (எல்.டி.ஈ) தொழிநுட்பத்தின் பரீட்சாத்த சேவையை தொடங்குவதாக அறிவித்தது.
# 4ஜி

## 4ஜி வழங்கும் நாடுகள்

### ஆப்ரிக்கா

சபரி கொம் (Safaricom) கிழக்கு மற்றும் மத்திய ஆபிரிக்காவில் உள்ள ஒரு தொலைத்தொடர்பு நிறுவனம் 2010 அக்டோபரில் 4ஜி சேவையை வழங்குவதாக அறிவித்து பின் 2012 இல் தனது சேவையை வழங்கியது.
# 4ஜி

## 4ஜி வழங்கும் நாடுகள்

### ஆஸ்திரேலியா

டெல்ஸ்டிரா 4ஜி எல்.டி.ஈ (LTE) சேவையை 2011 இறுதிக்குள் அனைத்து ஆஸ்திரேலிய தலைநகர் நகரங்கள் மற்றும் தேர்ந்தெடுக்கப்பட்ட பிராந்திய மையங்கள் மத்திய வர்த்தக மாவட்டங்களில் 4 ஜி யை மேம்படுத்த விரும்புகிறது என்று, 15 பிப்ரவரி 2011இல் அறிவித்தது. பின் செப்டம்பர் 2011இல் நாட்டின் முதல் 4ஜி எஃப்டி-எல்.டி.ஈ (FD-LTE) சேவை தொடங்கப்பட்டது.
# 4ஜி

## 4ஜி வழங்கும் நாடுகள்

### பெல்ஜியம்

28 ஜூன் 2011 அன்று 4ஜி சேவையை வழங்க தீர்மானித்தது. 2012, ஜூலை 3ஆம் நாள் இந்த நுட்பம் 5 முக்கிய நகரங்களில் தனது பரீட்சாத்த சேவையை தொடங்கியது பின் 2012 ஆண்டின் இறுதியில் சேவை வணிகமக்கபட்டது.
# 4ஜி

## 4ஜி வழங்கும் நாடுகள்

### பிரேசில்

27 ஏப்ரல் 2012, பிரேசில் டெலிகாம் 4ஜி சேவை ஆரம்பிப்பதாக அறிவித்து 2013 ஆரம்பத்தில் 6 நகரங்களில் 4ஜி சேவையை தொடங்கியது.
# 4ஜி

## 4ஜி வழங்கும் நாடுகள்

### கனடா

தெலுஸ்(Telus) மற்றும் பெல் கனடா நிறுவனங்கள் 4ஜி வயர்லெஸ் பிராட்பேண்ட் கனடாவில் தொடங்கியது.
# 4ஜி

## 4ஜி வழங்கும் நாடுகள்

### பிரான்ஸ்

22 நவம்பர் 2012 ஆரஞ்சு (Orange) நிறுவனம் 4ஜி திட்டம் தொடங்கப்பட்டது.பின்னர், 29 நவம்பர் 2012 எஸ்.எப்.ஆர்( SFR) 4ஜி சேவை தொடங்கப்பட்டது. இது பிரான்சில் முதல் 4ஜி வர்த்தக வெளியீட்டு இருந்தது.
# 4ஜி

## 4ஜி வழங்கும் நாடுகள்

### இந்தியா

ஜூன் 2011 4 இந்தியாவில் பிஎஸ்என்எல் இந்தியாவின் முதல் 4ஜி வைமேக்ஸ் பிராட்பேண்ட் சேவைகளை கொச்சி கேரளா தொடங்கப்பட்டது.  
பார்தி ஏர்டெல் ஏப்ரல் 10, 2012 இல் கொல்கத்தாவில் டீ.டி எல்.டி.ஈ (TD-LTE) தொழில்நுட்பத்தை பயன்படுத்தி இந்தியாவின் முதல் 4ஜி டீ.டி எல்.டி.ஈ (TD-LTE) சேவையை தொடங்கியது.
# 4ஜி

## 4ஜி வழங்கும் நாடுகள்

### இத்தாலி

டிசம்பர் 2012 முதல் பாதி முதல் இத்தாலியின் முக்கிய நகரங்களில் சிலவற்றில் 4ஜி சேவையை அறிமுகபடுத்தபட்டது.
# 4ஜி

## 4ஜி வழங்கும் நாடுகள்

### கஜகஸ்தான்

2012 இறுதியில் தேசிய தொலைத்தொடர்பு ஆணைக்குழு 4 ஜி சேவைகளை தொடங்கியது.2013 இறுதியில் சேவையை முழு நாடு முழுவதும் கிடைக்கும் என்று எதிர்பார்க்கப்படுகிறது.
# 4ஜி

## 4ஜி வழங்கும் நாடுகள்

### மத்திய கிழக்கு

செப்டம்பர் 2011 இல்[http://www.mobily.com.sa/ ] சவுதி அரேபியாவின் மொபிலி நிறுவனம் சோதனைக்கு பின் 4ஜி சேவைக்கு தயார் என அறிவித்தது.  
2012 இல் ஆல்ஃபா மற்றும் டச் நிறுவனங்கள் லெபனானில் சில மாதங்களுக்கு பிறகு 4ஜி தயாராக இருக்கும் அறிவித்தது.அதிகாரப்பூர்வமாக ஏப்ரல் 2013 இல் தொடங்கப்பட்டது.  
டிசம்பர் 2011 இல் ஐக்கிய அரபு எமிரேட் நாட்டின் எடிசலாட் நாட்டின் நகர்ப்புற பகுதிகளில் சிலவற்றில் 4ஜி சேவையை வழங்கியது.  
பிப்ரவரி 2013 இல் ஓமன் நாட்டின் நவ்ராஸ் (Nawras) வணிகரீதியாக 4ஜி தொடங்கியது.  
ஏப்ரல் 2013 இல் க்யு டெல் (Qtel) (இப்போத ஊரெடூ (Ooredoo) அழைக்கப்படுகிறது) கத்தார்ரில் வணிக ரீதியில் அதன் 4ஜி நடத்த அமைக்கப்படுகிறது.
# 4ஜி

## 4ஜி வழங்கும் நாடுகள்

### இலங்கை

- 30 டிசம்பர் 2012 இல் டயலொக் பிராட்பேண்ட் வலையமைப்பு இலங்கையின் முதல் டீ.டி-எல் டி ஈ(TD-LTE) சேவை தொடங்கியது.
- 2 ஏப்ரல் 2013 இல் டயலொக் அக்சியாடா தென் ஆசியாவின் முதல் முறையாக இலங்கையில் எஃப்டி-எல் டி ஈ(FD-LTE) சேவை தொடங்கியது.
- 2 ஜூன் 2013 இல் மொபிடெல் இலங்கையில் எஃப்டி-எல் டி ஈ(FD-LTE) சேவை தொடங்கியது.
# 4ஜி

## 4ஜி வழங்கும் நாடுகள்

### ஐக்கிய ராஜ்யம் மற்றும் அயர்லாந்து

4ஜி எனப்படும் புதிய நான்காவது தலைமுறை உயர் வேக மொபைல் நெட்வொர்க் சேவை, விரைவில் இங்கிலாந்து கிடைக்க வேண்டும். அதை ரோல் அவுட் ஆரம்பத்தில் 2012 இறுதியில் இங்கிலாந்து முழுவதும் 10 நகரங்களில், பிளஸ் மேலும் ஆறு நகரங்களில் இலக்கு
# 4ஜி

## 4ஜி வழங்கும் நாடுகள்

### அமெரிக்காவில்

20 செப்டம்பர் 2007 அன்று வெரிசோன் வயர்லெஸ் நிறுவனம் வோடபோன் குழுவுடன் இணைந்து ஒரு கூட்டு முயற்சி திட்டத்தினை அறிவித்தது.4ஜி தரமான எல் டி ஈ(LTE) வலையமைப்பு தொடர்பாக.அவர்கள் 2010 இறுதிக்குள் தங்களது சேவை தொடங்கும் என்று கூறினார்கள்.
# விக்கிப்பீடியா:2013 தொடர் கட்டுரைப் போட்டி/தலைப்புகள்

தமிழ் விக்கிப்பீடியாவின் 2013 தொடர் கட்டுரைப் போட்டிக்கான தலைப்புகள் பட்டியல்.  
விக்கிப்பீடியா:முக்கிய கட்டுரைகள்-2 - ( ) பட்டியலில் உள்ள அனைத்துக் கட்டுரைகளும் தரப்பட்டுள்ளன.  
**போட்டிக்குரிய தலைப்புகள்**  
- இப்பட்டியலில் இருந்து 15360 பைட்டுக்குக் குறைவான அனைத்துக் கட்டுரைகளும் குறுங்கட்டுரை விரிவாக்கப் போட்டிக்கு உரிய தலைப்புகள்.
- இப்பட்டியலில் இருந்து 30720 பைட்டுக்குக் குறைவான அனைத்துக் கட்டுரைகளும் மிக விரிவான கட்டுரைப் போட்டிக்கு உரிய தலைப்புகள்.  
__NOTOC__
# சைவ நூல்களின் பட்டியல்

இது சைவ சமய நூல்களின் பட்டியல் கட்டுரையாகும்.
# சைவ நூல்களின் பட்டியல்

## திருமுறை சார்ந்த நூல்கள்

- பன்னிரு திருமுறைகள்
- திருமுறைத் தொடர்
- திருத்தொண்டர் புராண சாரம்
- திருப்பதிக் கோவை
- திருப்பதிகக் கோவை
- திருமுறை கண்ட புராணம்
- சேக்கிழார் புராணம்
- திருத்தொண்டர் திருநாமக்கோவை
# சைவ நூல்களின் பட்டியல்

## சைவ சித்தாந்த நூல்கள்

- இருபா இருபது
- உண்மைநெறி விளக்கம்
- உண்மை விளக்கம்
- கொடிக்கவி
- சங்கற்ப நிராகரணம்
- சிவஞான சித்தியார்
- சிவஞான போதம்
- சிவப்பிரகாசம்
- திருக்களிற்றுப்படியார்
- திருவருட்பயன்
- திருவுந்தியார்
- நெஞ்சு விடு தூது
- போற்றிப் பஃறொடை
- வினா வெண்பா
# சைவ நூல்களின் பட்டியல்

## மொழிபெயர்ப்பு சைவ நூல்கள்

- அரிகரதாரதம்மியம்
- ஈச்வர குரு த்யானங்கள்
- சிவதத்துவ விவேகம்
- சிவபர ஸ்லோகங்கள்
- சிவார்ச்சனா சந்திரிகை
- சுருதி ஸுக்தி மாலை
- பஞ்சரத்ன ஸ்லோகங்கள்
- பரப்ரம்ம தச சுலோகீ
# சைவ நூல்களின் பட்டியல்

## தல புராணங்கள்

- இரட்டைமணி மாலை
- கச்சித் திருவேகம்பர் ஆனந்தக் களிப்பு
- கச்சி ஆனந்த ருத்ரேசர் பதிகம்
- காசிக் கலம்பகம்
- காஞ்சிப் புராணம்
- சிதம்பர செய்யுட் கோவை
- சிதம்பர மும்மணிக் கோவை
- திருக்குற்றாலக் குறவஞ்சி
- திருவாரூர் நான்மணி மாலை
- திருவிளையாடற் புராணம்
- பிரபந்தத்திரட்டு
- மதுரைக் கலம்பகம்
- மதுரைக் கோவை
- மதுரை மாலை
# சைவ நூல்களின் பட்டியல்

## வீரசைவ நூல்கள்

- இட்டலிங்க அபிடேகமாலை
- ஊத்துக்காடு வேங்கடசுப்பையரின் ஸப்த ரத்னம்
- ஏசு மத நிராகரணம்
- குறுங்கழி நெடில்
- கைத்தல மாலை
- சித்தாந்த சிகாமணி
- சிவநாம மகிமை
- திருத்தொண்டர்மாலை
- நிரஞ்சன மாலை
- நெடுங்கழி நெடில்
- பழமலை அந்தாதி
- பிக்ஷாடன நவமணி மாலை
- பிரபுலிங்க லீலை
- வேதாந்த சூடாமணி
# சைவ நூல்களின் பட்டியல்

## பொது சைவ நூல்கள்

- கந்த புராணம்
- சித்தாந்த சாத்திரம்
- சிவபோக சாரம்
- சொக்கநாத கலித்துறை
- சொக்கநாத வெண்பா
- சோடசகலாப் பிராத சட்கம்
- நடராசபத்து
- நீலகண்டசிவன் பாடல்கள்
- முத்தி நிச்சயம்
- முத்துத்தாண்டவர் பாடல்கள்
# சிவ தாண்டவங்களின் பட்டியல்

இது **சிவ தாண்டவங்களின் பட்டியல்** கட்டுரையாகும்.
1. அசபா தாண்டவம்
1. அஞ்சிதம்
1. அதிக்ராந்தம்
1. அபக்ராந்தம்
1. அபவித்தம்
1. அர்கலம்
1. அர்த்தமத்தல்லி
1. அர்த்தஸ்வஸ்திகம்
1. அர்த்தஸூசி
1. அர்த்த ரேசிதம்
1. அர்தத நிகுட்டம்
1. அலாதகம்
1. அவாஹித்தம்
1. ஆக்ஷிப்தம்
1. ஆவர்த்தம்
1. ஆனந்த தாண்டவம்
1. ஆஷிப்தரேசிதம்
1. உக்ர தாண்டவம்
1. உத்கட்டிதம்
1. உத் விருத்தம்
1. உபஸ்ருதம்
1. உமா தாண்டவம்
1. உருத்வ்ருத்தம்
1. உரோமண்டலம்
1. உன்மத்தம்
1. ஊத்வஜானு
1. ஊர்த்துவ தாண்டவம்
1. ஏலகாக்ரீடிதம்
1. க்ராநதம்
1. க்ருத்ராவலீனம்
1. கங்காவதரணம்
1. கடிச்சன்னம்
1. கடிப்ராந்தம்
1. கடீஸமம்
1. கண்டஸூசி
1. கரிஹஸ்தம்
1. கருடப்லுதம்
1. கஜக்ரீடிதம்
1. கஜ சம்ஹாத் தாண்டவம்
1. காளிகா தாண்டவம்
1. குஞ்சிதம்
1. கூர்நிடம்
1. கௌரி தாண்டவம்
1. சக்ரமண்டலம்
1. சதுரம்
1. சந்தியா தாண்டவம்
1. சம்ஹார தாண்டவம்
1. சிம்ஹ விக்ரீடிதம்
1. சிருங்காரத் தாண்டவம்
1. சின்னம்
1. சுத்த தாண்டவம்
1. ஞானசுந்தர தாண்டவம்
1. டோலபாதம்
1. தண்டபக்ஷம்
1. தண்டபாதம்
1. தண்டரேசிதம்
1. தலவிலாசிதம்
1. தலஸங்கட்டிதம்
1. தவஸம்ஸ்போடிதம்
1. தாளபுஷ்பபுடம்
1. திக்ஸ்வஸ்திகம்
1. நாகாபஸர்ப்பிதம்
1. நிகுஞ்சிதம்
1. நிகுட்டம்
1. நிசும்பிதம்
1. நிதம்பம்
1. நிவேசம்
1. நூபுரம்
1. ப்ரமரம்
1. பர ஸர்ப்பிதம்
1. பரிவ்ருத்தம்
1. பாதாபவித்தகம்
1. பார்ஸ்வக்ராந்தம்
1. பார்ஸ்வ நிகுட்டனம்
1. பார்ஸ்வ ஜானு
1. பிரம்ம தாண்டவம்
1. பிரளய தாண்டவம்
1. பிருஷ்டஸ்வஸ்திகம்
1. பிரேங்கோலிதம்
1. புஜங்கத்ராசிதம்
1. புஜங்கத்ராஸ்த ரேசிதம்
1. புஜங்க தாண்டவம்
1. புஜங்காஞ்சிதம்
1. பூத தாண்டவம்
1. மண்டல ஸ்வஸ்திகம்
1. மத்தல்லி
1. மதக்ஷலிதம்
1. மயூரலலிதம்
1. முனி தாண்டவம்
1. ரேசித நிகுட்டம்
1. லதா வ்ருச்சிகம்
1. லலாட திலகம்
1. லலிதம்
1. லீனம்
1. லோலிதம்
1. வ்ருஷ்பக்ரீடிதம்
1. வக்ஷஸ்வஸ்திகம்
1. வர்த்திதம்
1. வலிதம்
1. வலிதோருகம்
1. விக்ஷிப்தம்
1. விக்ஷிப்தாக்ஷிப்தம்
1. வித்யுத் ப்ராந்தம்
1. விநிவ்ருத்தம்
1. வியம்ஸிதம்
1. விருச்சிககுட்டிதம்
1. விருச்சிகம்
1. விருச்சிக ரேசிதம்
1. விவ்ருத்தம்
1. விவர்திதம்
1. விஷ்கம்பம்
1. விஷ்ணுக்ராந்தம்
1. வைசாக ரேசிதம்
1. ஜநிதம்
1. ஸ்கலிதம்
1. ஸ்வஸ்திகம்
1. ஸ்வஸ்திக ரேசிதம்
1. ஸகடாஸ்யம்
1. ஸம்ப்ராந்தம்
1. ஸமானதம்
1. ஸர்பிதம்
1. ஸன்னதம்
1. ஸிம்ஹாகர்சிதம்
1. ஸூசிவித்தம்
1. ஸூசி
1. ஹரிணப்லுதம்
# விக்கிப்பீடியா:2005 தமிழ் விக்கிப்பீடியா ஆண்டு அறிக்கை/2005 Tamil Wikipedia Annual Review/en

<table ="0" cellpadding="0" cellspacing="0">
<tr>
<td>
The year 2005 was a foundational year for Tamil Wikipedia. Content development, site layout design, categorization, software development, translation, protocol evolution, and promotion witnessed significant progress in 2005. The target 1000 essays count was met, and a new target of 10 000 essays was set. Although the number of essays matters, Tamil Wikipedians have recognized that neutral point of view, open access, multi lingual approach, quality, user confidence, and community are more important. **The purpose of the "2005 Tamil Wikipedia Annual Review" is to note the progress and to vision a course for the near and distant future. The Annual Review calls for any Wikipedia user to add her/his Comments, particularly about the 2005 activities, and how and where Tamil Wikipedia may proceed in 2006.** In requesting for such Comments, it is important to note that Tamil Wikipedia does not follow any planned or strict guidelines about its future activities. The Annual Review is simply one expression about Tamil Wikipedia among many others, such as விக்கிபீடியா:ஆலமரத்தடி, விக்கிபீடியா பேச்சு:பக்க வகைகளின் கட்டமைப்பு. As with any Wikipedia initiative this is a holistic, co operative undertaking, which any individual or group can alter to better it.
</td></tr></table>  
- This report's Tamil version is available here
- Please leave your feedback here
# நாதன் கோயில்

**நாதன் கோயில்** என்ற **திருநந்திபுரவிண்ணகரம்** 108 வைணவத் திருத்தலங்களில் ஒன்றாகும். திருமங்கையாழ்வாரால் பாடப்பட்ட (மங்களாசாசனம் ) இத்தலம் கும்பகோணத்திற்கு தெற்கே சுமார் 3 மைல் தொலைவில் உள்ளது. பழங்காலத்தில் இவ்விடம் செண்பகாரண்யம் என அழைக்கப்பட்டது. மன்னார்குடி தொடங்கி இந்த நாதன் கோயில் முடிய உள்ள பகுதிக்கே செண்பகாரண்யம் என்று பெயர். இக்கோவிலின் மூலவர் ஜெகந்நாதன் (வீற்றிருந்த திருக்கோலம்) இறைவி செண்பகவல்லி ஆவார். இக்கோயிலின் தீர்த்தம் நந்தி தீர்த்த புஷ்கரிணி ஆகும். இக்கோயிலின் விமானம் மந்தார விமானம் என்ற அமைப்பினைச் சேர்ந்தது. காளமேகப் புலவர் பிறந்த ஊர்.  
இத்திருக்கோயில் தக்ஷிண ஜகந்நாதம் என்று அழைக்கப்படுகின்றது.
# நாதன் கோயில்

## தலவரலாறு

சிவபெருமானின் வாகனமாகவும், கயிலாய மலையில் வாயிற்போக்கனாகவும், பூதகணங்களின் தலைவராகவும் உள்ளவர் நந்தி தேவர். சிவ பக்தியில் சிறந்தவர் இவர். இவருடைய அனுமதி பெற்றுவிட்டுத் தான் சிவாலயங்களில் நாம் தரிசனம் செய்ய முடியும். கயிலை மலைக்குள் அனுமதி இல்லாமல் இராவணன் நுழைய முற்பட்டபோது அவனுக்கும், நந்தி தேவருக்கும் கடும் வாக்குவாதம் நடந்தது. அப்போது குரங்கு ஒன்றால் உன் நாடு இலங்கை அழிந்து போகும் என்று சாபமிட்டார். சிவனை அவமதிக்கும் வகையில் தாட்சாயணியின் தந்தை தட்சன் ஒரு யாகம் நடத்தினான். அந்த யாக சாலையில் பூத கணங்களுடன் புகுந்து அதகளம் செய்தார். தட்சனின் தலை அறுபட்டு விழவும், யாகத்துக்கு துணை போன தேவர்கள் சூரபதுமனால் வதைபடவும் சாபம் கொடுத்தவர் நந்தி தேவர் தான்.  
இத்தகைய நந்தி தேவர் திருவைகுண்டம் வந்த பொழுது, அங்கு காவலாக இருந்த துவாரபாலகர்களின் அனுமதி பெறாமல் உள்ளே நுழைய முயன்றார். அவர்கள் தடுத்தபோது அதை பொருட்படுத்தாமல் உள்ளே சென்றார். இதனால் கோபமடைந்த துவாரபாலகர்கள், நந்தி தேவரின் உடல் முழுதும் வெப்பம் ஏறி சூட்டினால் துன்பமுறுவாய் என்று சாபமிட்டனர். அவர் துடித்துப் போனார். பலரிடமும் உபாயம் கேட்டார். எரிச்சல் தீரவில்லை. இறுதியில் சிவனிடம் இதைச் சொல்லி தீர்வு கேட்டார். அதற்கு இறைவன், 'சகல விதமான பாவங்களையும் போக்கும் செண்பகாரண்யம் எனும் தலம் கும்பகோணத்திற்குத் தெற்கே அமைந்துள்ளது. அங்கு போய் மகாவிஷ்ணுவை நோக்கி தவம் செய்து விமோசனம் பெற்றுக்கொள்' என்றார்.  
அதன்படி நந்தி தேவர் இங்கு வந்து தவம் செய்து, சாப நிவர்த்தி பெற்றார். அத்துடன், தான் இங்கு வந்து தவம் செய்து பேறு பெற்றமையால், தன் பெயராலேயே இத்தலம் விளங்க வேண்டும் என்று அருள் பெற்றார்.அதன் பிறகு நந்திபுரம் என்றும், நந்திபுர விண்ணகரம் என்றும் பெயர் பெற்றது.  
திருமாலின் திருமார்பில் திருமகள் உறையும் பாக்கியம் பெற்றதும் இங்குதான். திருப்பாற்கடலில் பரந்தாமனின் பாதங்களையே பற்றி எந்நேரமும் அவரது திருவடியிலேயே இருந்த அன்னை, ஒளி வீசும் அவர் மார்பைப் பார்த்து ஒரு முறை பிரமித்தார். தான் எந்நேரமும் அங்கேயே வாசம் செய்யவேண்டும் என்று விரும்பினார். அதற்காக, செண்பகாரண்யம் எனப்படும் இந்த தலம் வந்து திருமாலை வேண்டி கடும் தவம் செய்தார். பாற்கடலில் திருமகளைப் பிரிந்து தனித்திருந்த திருமாலும் ஓர் ஐப்பசி மாத சுக்லபட்ச வெள்ளிக்கிழமையில் அலைமகளுக்குக் காட்சி அளித்தார். அன்னை மனம் மகிழ்ந்தாள். 'உன் விருப்பப்படி நீ எம் மார்பில் இனி உறையும்' என்று ஆசிர்வதித்தார். கிழக்கு நோக்கி திருமகளை எதிர்கொண்டு ஏற்றமையால் இங்கு பெருமாள் மேற்கு நோக்கி எழுந்தருளியுள்ளார்.  
திருமாலைப் பிரிந்து தவம் இருந்து மீண்டும் தரிசனம் பெற்று இணைந்தமையால் திருமணப் பிரார்த்தனைக்கு இது உகந்த தலமாகும். தாயாருக்கு ஒன்பது வெள்ளிக்கிழமைகளில் தொடர்ந்து அர்ச்சனை செய்து, பாசிப்பயறு சுண்டல் வைத்து பிரார்த்தித்து வர நினைத்த காரியம் கைகூடும்.  
சிபிச் சக்கரவர்த்திக்குப் பெருமாள் காட்சி தந்து அருளிய தலமாகும். தன்னிடம் வந்து அடைக்கலமான புறாவின் எடைக்குச் சமமாக, தானே தராசின் மறு தட்டில் அமர்ந்து தன்னை காணிக்கை ஆக்கிய சிபிச் சக்கரவர்த்தியைக் காண பெருமாள் அவருக்கு காட்சி அளித்தார். இதற்காக கிழக்கு நோக்கி இருந்த பெருமாள் மேற்கு நோக்கி திரும்பினார்.
# நாதன் கோயில்

## சிறப்புகள்

விஜயரங்க சொக்கப்ப நாயக்கர் என்னும் நாயக்க மன்னர் தன் அன்னைக்குத் தோன்றிய காரணம் காண இயலா (குணமநோய்) நோயை நீக்க வேண்டி இப்பெருமானிடம் இரைந்து நிற்க, அவ்விதமே நோய் நீங்கியதால் இக்கோவிலுக்கு பல அரிய திருப்பணிகள் செய்தார். ஒரு ராஜா
அணிய வேண்டிய சகல ஆபரண அணிகலன்களுடன் நாயக்க மன்னர் தமது இரண்டு மனைவியருடனும், தாயுடனும் இங்கு நின்றுள்ள (சிற்பங்கள்) கோலம் மிகவும் அழகானதாகும். நாதன் கோயில் காளமேகப் புலவரின் பிறப்பிடம் ஆகும்.
# கதிரச்சம்

**கதிரச்சம்** (*radiophobia*) என்பது எக்சு-கதிர் போன்ற அயனாக்கும் கதிர்வீச்சுக்கள் பற்றிய அச்சத்தைக் குறிக்கும். இச்சொல் பொதுவாக மருத்துவ நோக்கில் அல்லாது அணுக்கரு ஆற்றல் குறித்த பொதுவான எதிர்ப்பலை பற்றியதே.  
சிலருக்கு அதிக உயரத்தையோ பூச்சிகளையோ இருட்டையோ இப்படி பலபல பொருட்களைப் பற்றிய அச்சம் உள்ளது. அதுபோல் சிலருக்கு கதிர் வீச்சினைப் பற்றிய அச்சம் உள்ளது. இதற்கு காரணம் இல்லாமலில்லை. ஆனாலும் இது மிகைப்படுத்தப் பட்டுள்ளது. போதிய கவனம் எடுத்துக் கொண்டால் இந்த அச்சம் தேவையற்ற ஒன்று எனத் தெரியும். அணு உலைகளை அடுத்து காணப்படும் கதிர் வீச்சு இயற்கைப் பின்புல அளவைவிடக் குறைவானதே. நமது உடலில் பொட்டாசியம் 40, கரி 14, மிகவும் குறைந்த அளவு பிற கதிரியக்கம் உடைய தனிமங்களும் காணப்படுகின்றன.
# திருஅரிமேய விண்ணகரம்

**திருஅரிமேய விண்ணகரம்** அல்லது **குடமாடு கூத்தன் கோயில்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் சீர்காழிக்கு கிழக்கே ஐந்து மைல் தொலைவில் திருநாங்கூரில் அமைந்துள்ளது. கோவர்த்தன மலையைக் குடையாகப் பிடித்து ஆடிய இறைவன் என்பதால் குடமாடு கூத்தன் என்ற பெயர். உதங்க முனிவர் இறைவனைக் குறித்து தவம் புரிந்து, கோபால கண்ணனாக இத்தலத்தில் பெருமாளைத் தரிசித்ததாக ஒரு வரலாறும் உண்டு. தை அமாவாசைக்கு மறுநாள் திருநாங்கூரில் நடைபெறும் கருடசேவைக்கு இவரும் எழுந்தருள்வார். திருமங்கையாழ்வார் இத்தலத்தினை 10 பாக்களில் பாடியுள்ளார்.  
| விவரம் | பெயர் |
| --- | --- |
| இறைவன் | குடமாடு கூத்தன், கிழக்கு நோக்கி அமர்ந்த திருக்கோலம் |
| இறைவி | அம்ருத கடவல்லி |
| தீர்த்தம் | கோடி தீர்த்தம் மற்றும் அம்ருத தீர்த்தம் |
| விமானம் | உச்சருங்க விமானம் |
# ஆதித்தமிழன்

**ஆதித்தமிழன்** என்னும் இதழ் தமிழ் நாட்டின் திருவள்ளூர் மாவட்டத்தில் உள்ள பொன்னேரி என்னும் நகரில் இருந்து திங்கள்தோறும் வெளிவருகிறது. இது சு. நடராசன் என்பவரால் 2011 பிப்ரவரி திங்களில் தொடங்கப்பட்டது. ஆதித்தமிழர் விடுதலை இயக்கத்தின் கொள்கைகளையும் நடவடிக்கைகளையும் பரப்புவதற்காக இவ்விதழ் வெளியிடப்படுகிறது. *வஞ்சிக்கப்பட்டோரின் வாழ்வுரிமைப் போராளி!* என்பது இவ்விதழின் முத்திரைத்தொடர் ஆகும்.
# ஆதித்தமிழன்

## ஆசிரியர் குழு

ஆதித்தமிழர் விடுதலை இயக்கத்தின் பொதுச்செயலாளரான அ. வினோத் என்பவரே இவ்விதழின் ஆசிரியர் ஆவார். சு. நடராசன் என்பவர் இதழின் பதிப்பாசிரியராகவும் கா. சா. சரவணன், யாக்கன் என்போர் ஆசிரியர் குழு உறுபினர்களாகவும் பணியாற்றுகின்றனர்.
# தமிழ் முழக்கம்

**தமிழ் முழக்கம்** என்னும் இதழ் தமிழ் நாட்டில் சென்னை நகரில் இருந்து வெளிவரும் திங்களிருமுறை இதழாகும். தமிழ் முழக்கம் பதிப்பகத்தின் உரிமையாளரான சாகுல் அமீது என்பவரால் 2010 திசம்பர் 1 ஆம் நாள் தொடங்கப்பட்டது. சீமான் தலைமையில் இயங்கும் நாம் தமிழர் என்னும் இயக்கத்தின் கொள்கைகளையும் நடவடிக்கைகளையும் பரப்புவதற்காக இவ்விதழ் வெளியிடப்படுகிறது.
# தமிழ் முழக்கம்

## ஆசிரியர் குழு

இவ்விதழில் சாகுல் அமீது ஆசிரியராகவும் பேராசிரியர் மருதமுத்து சிறப்பாசிரியராகவும் அன்புத்தென்னரசன் பொறுப்பாசிரியராகவும் ம. போர்க்கொடி, மணி செந்தில், சிபி சந்தர், மு. ப. செ. நாதன் ஆகியோர் உதவி ஆசிரியர்களாகவும் பணியாற்றுகின்றனர்.
# வேற்றுரு விலங்கு

), by Giulio Romano.]]
வில் உள்ள முன்னேசுவரம் கோவிலில்உள்ள சரபா மூர்த்தியின் சிலைவடிவம். சிங்கமுகமும் பறவையின் உடலும் கொண்ட வடிவம் ]]  
**வேற்றுரு விலங்கு** (monster) என்பது திகில் புனைவு மற்றும் சாகசப் புராணங்களில் விபரிக்கப்படும் அச்சமூட்டக்கூடிய அல்லது மாற்றுப் பலங்கொண்ட படைப்புகளாகும்.
# திருத்தேவனார்த் தொகை

**திருத்தேவனார்த் தொகை** என்பது 108 வைணவத் திருத்தலங்களில் ஒன்றாகும்.
திருமங்கையாழ்வாரால் பாடல் பெற்ற இத்தலம் திருநாங்கூர் பதினொரு திருப்பதிகளுள் ஒன்று. இதனைக் கீழ்ச்சாலை என்றும் குறிப்பிடுவர். திருநாங்கூரிலிருந்து சுமார் 1 மைல் தொலைவில் மன்னியாற்றின் தென்கரையில் இக்கோயில் அமைந்துள்ளது. திரு நாங்கூரில் பதினொரு திருப்பதிகளிலும் கோயில் கொண்டுள்ள நாராயணனைச் சேவிக்க தேவர்கள் வந்த போது தேவர்கள் இந்த இடத்தில் கூட்டம் கூட்டமாய் அவை கூடி நின்றதால் தேவனார்த் தொகை ஆயிற்று.  
| விவரம் | பெயர் |
| --- | --- |
| இறைவன் | தெய்வநாயகன், மாதவநாயகன் |
| இறைவி | கடல்மகள் நாச்சியார் |
| தீர்த்தம் | சோபன புஷ்கரணி மற்றும் தேவஸபா புஷ்கரணி |
| விமானம் | சோபன விமானம் |
# தன்னம்பிக்கை (இதழ்)

**தன்னம்பிக்கை** என்னும் இதழ் தமிழ் நாட்டின் கோயமுத்தூர் நகரில் இருந்து வெளிவரும் சுயமுன்னேற்ற திங்கள் இதழாகும். கோயமுத்தூரில் உள்ள தமிழ்நாடு வேளாண்மைப் பல்கலைக்கழகத்தில் தமிழ்ப் பேராசிரியராக பணியாற்றிய முனைவர் இல. செ. கந்தசாமி என்பவரால் 1989 ஆம் ஆண்டில் இவ்விதழ் தொடங்கப்பட்டது. அவரது மறைவிற்குப் பின்னர் இல. செ. க.வின் தன்னம்பிக்கை என்னும் பெயரில் வெளிவரும் இதழ் முத்திரைத்தொடர் முன்னேற்றத்தின் மூலதனம் என்பது ஆகும்.
# தன்னம்பிக்கை (இதழ்)

## ஆசிரியர் குழு

இவ்விதழில் டாக்டர் க. கலைச்செல்வி ஆசிரியராகவும் ஜெ. விக்ரன் இணை ஆசிரியராகவும் க.சந்தோஷ் துணையாசிரியராகவும் பணியாற்றுகின்றனர்.
# திருநாங்கூர் பதினொரு திருப்பதிகள்

**திருநாங்கூர் பதினொரு திருப்பதிகள்** என்பது 108 வைணவத் திருத்தலங்களில் சோழநாட்டுத் திருப்பதிகளுள் திருநாங்கூர் என்னும் ஊரிலுள்ள ஆறு திவ்ய தேசங்களையும் இவ்வூரைச் சுற்றி அருகருகே, ஒன்று அல்லது ஒன்றரை மைல் தூரங்களில் உள்ள 5 திவ்ய தேசங்களையும் சேர்த்து வழங்கப்படும் பெயராகும்.
# வால்ட் டிஸ்னி உலகம்

**வால்ட் டிஸ்னி உலகம்** (*Walt Disney World*) அல்லது **வோல்ட் டிஸ்னி உலக ஓய்விடம்** சுருக்கமாக **டிஸ்னி உலகம்** என்பது உலகின் மிக அதிகமானோர் செல்லும் சுற்றுலா மற்றும் பொழுதுபோக்கு ஓய்விடமாகும். இது அமெரிக்காவின் புளோரிடாவில் உள்ள பியூனா விஸ்டா என்ற ஏரியில் அமைந்துள்ளது. வால்ட் டிஸ்னி நிறுவனத்தால் பராமரிக்கப்படும் இவ்விடத்தின் பரப்பளவு 30,080 ஏக்கர் (12,173 ஹெக்டயர்; 47 சதுர மைல்) பரப்பளவைக் கொண்டது. வால்ட் டிஸ்னி உலகில் நான்கு கேளிக்கைப் பூங்காக்களும் மற்றும் இரண்டு நீர்ப் பூங்காக்களும், இருப்பத்து நான்கு ஓய்வு விடுதிகளும் மற்றும் இரு ஆரோக்கிய நீரூற்று மற்றம் உடற்பயிற்சி நிலையங்கள், ஐந்து கோல்ப் விளையாட்டிடங்கள் மற்றும் பிற பொழுதுபோக்கு அம்சங்களும் உள்ளன.
# வால்ட் டிஸ்னி உலகம்

## இதனையும் காண்க

- டிஸ்னிலாண்ட், லாஸ் ஏஞ்சலஸ்
# குண்டோதரனுக்கு அன்னமிட்ட படலம்

**குண்டோதரனுக்கு அன்னமிட்ட படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற எழாவது படலமாகும். இப்படலத்தில் மீனாட்சி சுந்தரேஸ்வர் திருமண விருந்தில் மீனாட்சிக்கு ஏற்பட்ட கர்வத்தினை சிவபெருமான் குண்டோதரன் என்ற தனது பூதகனத்தினை வைத்து தீர்த்தமை இடம்பெற்றுள்ளது.
# குண்டோதரனுக்கு அன்னமிட்ட படலம்

## படலச் சுருக்கம்

### சுந்தரர் மீனாட்சி திருமண விருந்து

சுந்தரர் மீனாட்சி திருமணம் மதுரையில் நடந்தது. அதன் பின் லட்சக்கணக்கான மக்கள் சாப்பிட்ட பின்னும் மடப்பள்ளியில் உணவு அப்படியே இருந்தது. மணமகளான மீனாட்சியிடம் அரண்மனை ஆட்கள் இதைப் பற்றி கூறினார்கள்.
# குண்டோதரனுக்கு அன்னமிட்ட படலம்

## படலச் சுருக்கம்

### மீனாட்சியின் கர்வம்

மீனாட்சிக்கு இத்தனை மக்கள் உண்டபின்னும் தன் அரண்மனை உணவு தீராமல் இருப்பது கண்டு, கர்வம் வந்தது. சுந்தரேசரிடம் மணமகன் வீட்டில் சாப்பிடாமல் யாரேனும் உள்ளார்களா? என்று மீனாட்சி வினவினார்.
# குண்டோதரனுக்கு அன்னமிட்ட படலம்

## படலச் சுருக்கம்

### குண்டோதரன் பசி

சுந்தரேசர் தனது பூதகணங்களை அழைத்து உணவருந்தாதவர் யாரென வினவினார். குண்டோதரன் என்ற பூதம் மட்டும் திருமண வேலைகளில் மூழ்கியிருந்தமையால் உணவருந்தாமல் இருந்தார். அதை அறிந்த சிவபெருமான் குண்டோதரனை உணவருந்தி விட்டு வரும்படி கூறினார். அத்துடன் வடவைத்தீ எனும் பசியை உண்டாக்கினார்.
# குண்டோதரனுக்கு அன்னமிட்ட படலம்

## படலச் சுருக்கம்

### மீனாட்சியின் புரிதல்

மடப்பள்ளியில் உள்ள அனைத்து உணவுகளையும் குண்டோதரன் உண்டார். அதன் பிறகும் பசி அடங்கவில்லை. மீண்டும் சமையல் செய்து உணவிட்டனர், அதையும் குண்டோதரன் உண்டார். இதையறிந்த மீனாட்சி சுந்தரேசரின் லீலை என்பதை அறிந்தார். ஈசனை சரணடைந்தார்.
# குண்டோதரனுக்கு அன்னமிட்ட படலம்

## படலச் சுருக்கம்

### குண்டோதரன் பசியாற்றல்

குண்டோதரனின் பசியை நீக்க சுந்தரர் அன்னப்பூரணியை அழைத்தார். குண்டோதரனின் பசியடங்கியது, ஆனால் நீர் நிலைகள் அனைத்திலும் உள்ள நீரைக் குடித்தாலும், தாகம் மட்டும் அடங்கவில்லை. இதனால் சிவபெருமான் தனது ஜடாமுடியில் இருந்த கங்கையை குண்டோதரனின் தாகம் தீர்க்குமாறு கூறினார். மதுரையில் நதியாக ஓடிய கங்கையை வைகை என்று அழைக்கின்றனர். இதுபற்றி அன்னக் குழியும் வைகையும் அழைத்த படலம் என்பதில் செய்தியுள்ளது.
# குண்டோதரனுக்கு அன்னமிட்ட படலம்

## காண்க

- மீனாட்சி திருக்கோவில்
- பூத கணம்
- குண்டோதரன்
- சுந்தர் கோவில்
# வலைவாசல்:தமிழிலக்கியம்/தொடர்புடைய வலைவாசல்கள்

<div id:"தொடர்புடைய வலைவாசல்கள்"></div>
| தமிழ்
rect 0 0 1000 750 தமிழ்
desc </imagemap></div> | தமிழர்
rect 0 0 1000 500 தமிழர்
desc </imagemap></div> | தமிழ்நாடு
rect 0 0 1000 500 தமிழ்நாடு
desc </imagemap></div> | தமிழீழம்
rect 0 0 1000 500 தமிழீழம்
desc </imagemap></div> | இலங்கை
rect 0 0 1000 500 இலங்கை
desc </imagemap></div> |  |
| --- | --- | --- | --- | --- | --- |
| **தமிழ்** | **தமிழர்** | **தமிழ்நாடு** | **தமிழீழம்** | **இலங்கை** | }<noinclude></noinclude> |
# செருமானிய ஒருங்கிணைப்பு

**செருமானிய ஒருங்கிணைப்பு** (*unification of Germany*) என்பது, 19 ஆம் நூற்றாண்டிலே 1871 ஆம் ஆண்டு சனவரி 18 ஆம் தேதி, பிரான்சில் உள்ள வெர்சாய் அரண்மனையில் அரசியல் அடிப்படையிலும், நிர்வாக அடிப்படையிலும் ஒருங்கிணைந்த செருமன் தேசிய அரசு உருவானதைக் குறிக்கும். பிரெஞ்சு-பிரசியப் போரில் பிரான்சு தோல்வியுற்றதைத் தொடர்ந்து, இங்கு கூடிய செருமானிய அரசுகளின் இளவரசர்கள் பிரசியாவின் வில்லியமை செருமன் பேரரசின் பேரரசராக அறிவித்தனர். ஆனால் அதிகார பூர்வமற்ற வகையில் பெரும்பாலான செருமன் மொழி பேசும் மக்களுடைய நாடுகளின் கூட்டமைப்புக்கான மாற்றம் முன்னரே ஏற்பட்டுவிட்டது. இந்த மாற்றம் பிரபுக்கள் தமிடையே எற்படுத்திக்கொண்ட முறையானதும், முறை சாராததுமான பல்வேறு கூட்டணிகளூடாக உருவானது. ஆனாலும், சில தரப்பினரின் தனிப்பட்ட விருப்பு வெறுப்புகள் காரணமாக கூட்டிணைப்பு முயற்சி நீண்டகாலமாகத் தடைப்பட்டிருந்தது.  
இந்த ஒருங்கிணைப்பு, புதிய நாட்டின் குடிமக்களிடையே இருந்த பல்வேறு மத, மொழி, சமூக, பண்பாட்டு வேறுபாடுகளை வெளிக்கொணரலாயிற்று. இதனால், 1871 ஆம் ஆண்டானது பெரிய ஒருங்கிணைப்புக்கான தொடர் முயற்சிகளின் ஒரு கட்டத்தையே குறித்து நின்றது எனலாம்.
# செருமானிய ஒருங்கிணைப்பு

## புத்தக விவரணம்

- Bazillion, Richard J. *Modernizing Germany: Karl Biedermann's career in the kingdom of Saxony, 1835–1901*. American university studies. Series IX, History, vol. 84. New York, Peter Lang, 1990.
- Brose, Eric Dorn. *German History, 1789–1871: From the Holy Roman Empire to the Bismarckian Reich.* (1997) online edition
- Bucholz, Arden. *Moltke, Schlieffen, and Prussian war planning*. New York, Berg Pub Ltd, 1991.
- ___. *Moltke and the German Wars 1864–1871.* New York, Palgrave MacMillan, 2001.
- Clark, Christopher. *Iron Kingdom: The Rise and Downfall of Prussia, 1600–1947.* Cambridge, Belknap Press of Harvard University Press, 2006, 2009.
- Clemente, Steven E. *For King and Kaiser!: the making of the Prussian Army officer, 1860–1914*. Contributions in military studies, no. 123. New York: Greenwood, 1992.
- Cocks, Geoffrey and Konrad Hugo Jarausch. *German professions, 1800–1950*. New York, Oxford University Press, 1990.
- Droysen, J.G. *Modern History Sourcebook: Documents of German Unification*, 1848–1871. Accessed April 9, 2009.
- Dwyer, Philip G. *Modern Prussian history, 1830–1947*. Harlow, England, New York: Longman, 2001.
- Friedrich, Otto. *Blood and iron: from Bismarck to Hitler the von Moltke family's impact on German history*. New York, Harper, 1995.
- Groh, John E. *Nineteenth-century German Protestantism: the church as social model*. Washington, D.C., University Press of America, 1982.
- Henne, Helmut, and Georg Objartel. *German student jargon in the eighteenth and nineteenth centuries*. Berlin & NY, de Gruyter, 1983.
- Hughes, Michael. *Nationalism and society: Germany, 1800–1945*. London & New York, Edward Arnold, 1988.
- Kollander, Patricia. *Frederick III: Germany's liberal emperor*, Contributions to the study of world history, no. 50. Westport, Conn., Greenwood, 1995.
# இல. செ. கந்தசாமி

**இல. செ. கந்தசாமி** (*L. S. Kandasamy*) (திசம்பர் 24, 1939 – ஏப்ரல் 6, 1992), தமிழ்ப் பேராசிரியரும் எழுத்தாளரும் இதழாளரும் ஆவார். இவர் தனது வாழ்க்கையை பள்ளி ஆசிரியராகத் தொடங்கி, தமிழ்நாடு வேளாண்மைப் பல்கலைக்கழகத்தில் தமிழ்த் துறையின் தலைவராக உயர்ந்தவர். இவர் புதினங்கள், புதுக்கவிதைகள், தன்முன்னேற்ற நூல்கள், உழவு குறித்த நூல்களை எழுதியுள்ளார்.
# இல. செ. கந்தசாமி

## பிறப்பு

இல. செ. கந்தசாமி 1939 திசம்பர் 24 ஆம் நாள் இராசிபுரத்திற்கு அருகில் உள்ள இலக்கபுரம் என்னும் சிற்றூரில் பிறந்தார்.
# இல. செ. கந்தசாமி

## கல்வி

கந்தசாமி பள்ளிக் கல்வியை தனது ஊரிலேயே பெற்றார். 1957 ஆம் ஆண்டு முதல் 1961 ஆம் ஆண்டு வரை கல்லூரியில் பயின்று தமிழ்ப் புலவர் பட்டம் பெற்றார். பள்ளியில் தமிழாசிரியராகப் பணியாற்றிக்கொண்டே தனியே பயின்று கலை முதுவர் பட்டத்தில் பல்கலைக் கழக அளவில் முதன்மையானராகத் தேறினார்.  
1978 ஆம் ஆண்டில் ஆந்திர மாநிலத்தில் உள்ள திருவேங்கடவன் பல்கலைக் கழகத்தில் முனைவர் பட்ட ஆய்விற்காகப் பதிவு செய்தார். 1985 நவம்பர் 13 ஆம் நாள் முனைவர் பட்டம் பெற்றார்.
# இல. செ. கந்தசாமி

## இல்லற வாழ்க்கை

கமலம் என்பவரை கந்தசாமி 1967 ஆகத்து 21 ஆம் நாள் மணந்தார்.
# இல. செ. கந்தசாமி

## பணிக்கள வாழ்க்கை

1961ஆம் ஆண்டில் தமிழாசிரியராக உயர்நிலைப் பள்ளியொன்றில் பணியாற்றினார்.
1972ஆம் ஆண்டில் கோவை வேளாண்மைப் பல்கலைக் கழகத்தில் தமிழ் விரிவுரையாளராகப் பணியேற்றார்.
# இல. செ. கந்தசாமி

## எழுத்துப்பணி

| வ.எண் | ஆண்டு | நூல் | வகை | பதிப்பகம் | குறிப்பு |
| --- | --- | --- | --- | --- | --- |
| 01 | 1973 | திருக்குறளில் வேளாண்மை | ஆய்வு | ? |  |
| 02 | 1973 | வேளாண்மையும் பண்பாடும் | ஆய்வு | ? |  |
| 03 | 1973 | இலக்கியத்தில் வேளாண்மைக் கலைச்சொற்கள் | ஆய்வு | ? |  |
| 04 | 1977 | ஓ… அன்றில் பறவைகளே! | நெடுங்கதை | ? |  |
| 05 | 1978 | குறிக்கோளை நோக்கி | தன்னாளுமை | ? |  |
| 06 | 1978 | இந்த மண்ணின் மக்கள் | தன்னாளுமை | ? |  |
| 07 | 1978 | சித்திரைக் கனி | நெடுங்கதை | ? |  |
| 08 | 1980 | கிராமங்களை நோக்கி | கட்டுரைகள் | ? |  |
| 09 | 1981 | இதுவோ நாகரிகம்? | கட்டுரைகள் | ? |  |
| 10 | 1982 | கிராமத்து ஓவியங்கள் | நெடுங்கதை | ? |  |
| 11 | 1983 | போர்வைகள் | நெடுங்கதை | ? |  |
| 12 | 1984 | கிராமங்களுக்குள்ளே | கட்டுரை | ? |  |
| 13 | 1985 | முன்னேற்றத்திற்கு மூன்றே படிகள் | தன்னாளுமை | ? |  |
| 14 | 1986 | தனிமனிதச் சிக்கல்களும் தீர்வுகளும் | தன்னாளுமை | ? |  |
| 15 | 1986 | காலச்சுவடுகள் | கட்டுரைகள் | ? |  |
| 16 | 1987 | சிந்தனை மலடுகள் | கட்டுரைகள் | ? |  |
| 17 | 1987 | ஐரோப்பிய அமெரிக்கப் பயண அனுபவங்கள் | கட்டுரைகள் | ? |  |
| 18 | 1987 | எனது சிந்தனைக் களமும் காலமும் | கட்டுரைகள் | ? |  |
| 19 | 1988 | இளைய தலைமுறைக்கு | கட்டுரைகள் | ? |  |
| 20 | 1988 | வளமான வாழ்விற்கு | கட்டுரைகள் | ? |  |
| 21 | 1988 | முன்னேற மூன்றே சொற்கள் | கட்டுரைகள் | ? |  |
| 22 | 1988 | இதோ… தன்னம்பிக்கை | தன்னாளுமை | ? |  |
| 23 | 1991 | கீதாஞ்சலி | மொழிபெயர்ப்பு | ? | இரபீந்திரநாத் தாகூர் எழுதிய நூலின் மொழிபெயர்ப்பு |
| 24 | ? | வேளாண்மைப் பழமொழிகள் | ஆய்வு | கலைச்செல்வம் பதிப்பகம், கோயம்புத்தூர் |  |
| 25 | ? | உழவர்கள் பேச்சுமொழி | ஆய்வு | ? |  |
| 26 | ? | வேளாண்மை மரபுகள் | ஆய்வு | ? |  |
| 27 | ? | உயிரியல் தொழில்நுட்ப அகராதி | அகராதி | ? |  |
| 28 | ? | உலக வேளாண்மைப் பொருட்காட்சி | கட்டுரைகள் | ? |  |
| 29 | ? | நேரமே நமது செல்வம் | கட்டுரைகள் | ? |  |
| 30 | ? | வெற்றிக்கு ஒரே வழி | கட்டுரைகள் | ? |  |
| 31 | ? | சலனங்கள் சபலங்கள் மனிதர்கள் | கட்டுரைகள் | ? |  |
| 32 | ? | புதுக்கவிதை ஒரு பார்வை | கட்டுரைகள் | ? | } |
# இல. செ. கந்தசாமி

## இதழாசிரியர்

கோவை வேளாண்மைப் பல்கலைக் கழகம் வெளியிட்ட ஏர் உழவன் என்னும் இதழின் ஆசிரியராக 1975ஆம் ஆண்டில் கந்தசாமி பொறுப்பேற்றார். பின்னர் வளரும் வேளாண்மை என்னும் இதழின் ஆசிரியப் பொறுப்பையும் ஏற்றார்.  
1988 ஆம் ஆண்டில் தன்முன்னேற்றத்தை வலியுறுத்தும் தன்னம்பிக்கை என்ற மாத இதழைத் தொடங்கினார். அவரது மறைவுக்குப் பிறகு அவரது உறவினர்களும் நண்பர்களும் இவ்விதழைத் தொடர்ந்து நடத்தி வருகின்
# இல. செ. கந்தசாமி

## வெளிநாட்டுப் பயணம்

கந்தசாமி 1986ஆம் ஆண்டில் அமெரிக்கா, கனடா, இங்கிலாந்து, பிரான்சு ஆகிய நாடுகளுக்கு 40 நாள்கள் பயணமாகச் சென்று திரும்பினார்.  
1987 ஆம் ஆண்டில் தாய்லாந்து, ஆங்காங்கு, தென்கொரியா, சப்பான், பிலிப்பைன்சு, சிங்கப்பூர் ஆகிய தென்கிழக்கு ஆசிய நாடுகளுக்குச் சென்று திரும்பினார்.  
1988 ஆம் ஆண்டில் ஆறாவது உலகத் தமிழாராய்ச்சி மாநாட்டில் கலந்துகொள்ள மலேசியா சென்றார். பின்னர் அங்கிருந்து சிங்கப்பூர் சென்று திரும்பினார்.  
1990 ஆம் ஆண்டில் இசுரேல், சோர்டான், எகிப்து ஆகிய நாடுகளுக்குச் சென்று திரும்பினார்.
# இல. செ. கந்தசாமி

## மறைவு

இல. செ. கந்தசாமி 1992 ஏப்ரல் 6 ஆம் நாள் கோயமுத்தூரில் மரணமடைந்தார்.
# வல்லு

**வல்லு** என்பது சங்ககால விளையாட்டுகளில் ஒன்று. இதில் பல வகை உண்டு. எல்லாம் பொழுதுபோக்குக்காக விளையாடப்படுபவை. இது ஓர் ஊழ்த்திற விளையாட்டு. இந்த விளையாட்டில் வல்லநாய் என்னும் உருட்டுகாய் உருட்டப்படும். அதில் வரும் எண்ணுக்கு ஏற்ப அரங்குக்கட்டங்களில் கட்டுகாய்கள் கட்டப்படும். கட்டுகாய்களைக் கட்டுவது உத்தித்திறன். இதுபோன்ற ஆட்டங்களில் வெற்றி பெற்றவர்களை இக்காலத்தில் 'பழம் பெற்றவர்' எனக் கூறுகின்றனர். இந்த விளையாட்டைப்பற்றித் தொல்காப்பியமும், சங்கநூல்களும் குறிப்பிடுகின்றன. இக்கால சதுரங்கத்தோடு வல்லு விளையாட்டை தொடர்புபடுத்தி திரு மன்னர் மன்னன் உள்ளிட்ட தமிழ் ஆய்வாளர்கள் கட்டுரைகள் எழுதியுள்ளனர்.
# வல்லு

## சங்கநூல் தரும் செய்திகள்

- வல்லுப்பலகையில் வல்லநாய் உருட்டி ஆடப்படும் ஆட்டம். 'வல்' என்பது நட, செல் என்பது போன்றதோர் தொழில்பெயர். வல் என்னும் சொல் வல்லு விளையாடும் தொழிலைக் குறிக்கும். இந்த விளையாட்டுக்குப் பயன்படுத்தப்படும் பலகையை 'வல்லுப்பலகை' என்றும், 'வல்லப்பலகை' என்றும் வழங்குவர். இந்த ஆட்டத்தில் பயன்படுத்தப்படும் காய்களை 'வல்லுநாய்' என்றும், 'வல்லநாய்' என்றும் வழங்குவர். இது வல்லப்பலகையில் வல்லநாய்களை உருட்டி ஆடப்பட்ட விளையாட்டு எனத் தெரிகிறது.
- முதியவர் வல்லு ஆடுவர். ஊரின் பொதுமன்றத்தில் வல்லு விளையாடுவதற்கு அமைக்கப்பட்டிருந்த பலகையைக் கறையான் அரித்துவிட்டதாம்.
- வல்லுப்பலகை - கூனி ஒருத்தியைக் குறளன் ஒருவன் தன் ஆசைக்கு இணங்கும்படி வற்புறுத்துகிறான். இணங்காத கூனி அந்தக் குறளனை வல்லிப்பலகையை நிறுத்தி வைத்திருப்பது போல் இருக்கிறான் என்று குறிப்பிடுகிறாள். இதனால் வல்லுப்பலகையானது சுமார் மூன்றடி உயரம் இருக்கும் என்பதை உணரமுடிகிறது.
- வல்லுப்போர் என்பது வல்லமையைக் காட்டும் போர். ஒருத்தி ஒருவனை வல்லுப்போர் வல்லான் எனக் குறிப்பிடுகிறாள். இதில் 'மலைமேல் மரம்' என்னும் குழூஉக்குறியைப் பயன்படுத்துகிறாள். வல்லுக்காய்களை வட்டுருட்டாகவும் , நெட்டுருட்டாகவும் உருட்டுதல் அவரவர் கைத்திறம்.
# வல்லு

## வல்லுக்காய் அளவு

வல்லநாய் எனப்பட்ட வல்லுக்காயின் அளவு பருவ மகள் முலை அளவினது என்று குற்றாலக் குறவஞ்சி நூல் குறிப்பிடுகிறது.
# வீளை

**வீளை** என்பது வாயால் எழுப்பப்படும் ஒருவகை இசை. உல்லாசமாக உலவும் காலத்தில் சிறுவர் வீளை ஒலியை இசையுடன் எழுப்பி மகிழ்வர். வாயைக் குவித்து எழுப்பும்போது அது இன்னிசையாக வரும். வாயில் கட்டை விரலையும் ஆள்காட்டி விரலையும் சேர்த்து வைத்தோ, ஆள்காட்டி விரலை மட்டும் மடித்து வைத்தோ எழுப்பப்படும் வீளை ஒலி பேரொலியாக இருக்கும். விரல் வைத்து ஒலிக்கும் வீளையைச் சங்கப்பாடல்கள் **மடிவிடு வீளை** எனக் குறிப்பிடுகின்றன.  
காதலன் காதலியின் கவனத்தை ஈர்க்க வீளையிசையைப் பயன்படுத்துவதும் உண்டு. தொழிலுக்குப் பயன்படும் வீளையிசை பற்றிச் சங்கப்பாடல்கள் சுவையான செய்திகளைத் தருகின்றன.  
##### வீளை ஒலி
ஆண்பருந்து பெண்பருந்தை அழைக்கும் ஒலி அம்பு பாயும் ஒலி, ஆகியவை வீளை ஒலிக்கு உவமைகள்.  
##### வீளை பயன்பாடு
- உமணர் உப்புவண்டி ஓட்டும்போது வீளை ஒலி எழுப்புவர். அது வண்டி இழுக்கும் எருது கழுத்தில் கட்டப்பட்டிருக்கும் மணியின் ஒலியோடு சேர்ந்து ஒலிக்கும். பாலை நில வழியில் பொருள்தேடச் செல்வோருக்கு இந்த ஒலிகள் ஆள் துணை இருக்கிறது என்னும் ஆறுதலைத் தரும்.
- இடையனின் வீளை ஒலியைக் கேட்டதும் ஆட்டுக்குட்டியைக் கவர வந்த நரி பயந்து ஓடிவிடும்.
- காட்டில் ஆடு மேய்க்கும் இடையன் மேயும் ஆடுகளை அழைத்துத் திருப்புவதற்காக எழுப்பும் வீளை ஒலி கேட்டு முயல் பயந்து ஓடி புதரில் ஒளிந்துகொள்ளும்.
- எயினர் காட்டு மாடுகளைப் பயந்தோடச் செய்ய வீளையொலி எழுப்புவர்.
- யானையை ஓட்ட வீளை ஒலியைப் பயன்படுத்துவர்.
- மான் வேட்டை ஆடுவோர் பெண்மானைக் கண்டதும் அதனை வேட்டையாடாமல், அதன் ஆண்மானைக் கண்டு வேட்டையாடுவதற்காக வீளை ஒலி எழுப்புவர்.  
##### வீளை கூடாது
- நன்னெறியாளர் சொல்லித்தரக் கூடாத கலைகளில் ஒன்று வீளை என்கிறது ஆசாரக்கோவை.
# காக்கைச் சிறகினிலே (இதழ்)

**காக்கைச் சிறகினிலே** என்னும் இதழ் தமிழ் நாட்டின் சென்னை நகரில் இருந்து வெளிவரும் இலக்கியத் திங்கள் இதழ் ஆகும். இவ்விதழ் வி. முத்தையா என்பவரால் 2011 அக்டோபர் 1 ஆம் நாள் சென்னை எழும்பூர் பாந்தியன் சாலையில் உள்ள இக்சா அரங்கில் நடைபெற்ற வெளியீட்டு விழாவில் வெளியிடப்பட்டது. முதல் மூன்று இதழ்கள் (2011 அக்டோபர், நவம்பர், திசம்பர்) மாதிரி இதழ்களாக வெளியிடப்பட்டன. 2012 சனவரி திங்கள் முதல் பதிவுபெற்ற இதழாக வெளியிடப்படுகிறது.
# காக்கைச் சிறகினிலே (இதழ்)

## ஆசிரியர் குழு

இவ்விதழிற்கு வி. முத்தையா ஆசிரியராகவும் வெளியிடுபவராகவும் இருக்கிறார். தொடக்க காலத்தில் வைகறை இதழாசிரியராக இருந்தார். அழகிய பெரியவன், இரா. எட்வின், ச. முகில்நிலா, ச. மேகனா ஆகியோர் ஆசிரியர் குழுவில் தொடக்க கால்லத்தில் இருந்தனர்; அக்குழு அவ்வவ்பொழுது மாற்றியமைக்கப்பட்டு வருகிறது.
# காக்கைச் சிறகினிலே (இதழ்)

## 2014 ஆகத்து : இறக்கை 3, இறகு 8

| வ.எண் | தலைப்பு | வடிவம் | பொருள் | படைப்பாளர் | பக்கம் |
| --- | --- | --- | --- | --- | --- |
| 01 | அரசை வழிநடத்துவது யார்? | கட்டுரை | தலையங்கம் | 1 |  |
| 02 | சிறகுக்குள்ளே… | பட்டியல் | உள்ளடக்கம் | 2 |  |
| 03 | ஆத்தங்கரை | சிறுகதை | இலக்கியம் | மதுரை சரவணன் | 3 |
| 04 | கன்னியாகுமரி மாவட்டத்தில் ஒளவை வழிபாடும் ஒளவையாரம்மன் கோயில்களும் | கட்டுரை | நாட்டார் வழக்காற்றியல் - தொன்மம் | சு. இராமசுப்பிரமணியன் | 7 |
| 05 | தலைமுறையை அழிக்கும் ஆட்டிசம் | கட்டுரை | உளவியல் மருத்துவம் | கோ. சுமித்ரா இங்கர்சால் | 12 |
| 06 | இன்னும் இருக்கும் வேர்கள் | கவிதை | இலக்கியம் | ஈரோடு தமிழன்பன் | 15 |
| 07 | இந்தித் திணிப்பு: எதிர்ப்பும் வெறுப்பும் | கட்டுரை | அரசியல் | எஸ்.கிருஷ்ணமூர்த்தி | 16 |
| 08 | துரும்பர் | கட்டுரை | சமூகவியல் | ஆ. சிவசுப்பிரமணியன் | 18 |
| 09 | மருத நிலத்தின் வரைவுகடாதல் | கவிதை | இலக்கியம் | பூர்ணா | 23 |
| 10 | பட்டணம் பார்க்கப்போன சிவலை நாய் | சிறுகதை | நாட்டார் வழக்காற்றியல் – ஈழத்து நாட்டார் கதை | முகிலன் | 24 |
| 11 | ஆழியாள் கவிதைகள்: மேகத்துக்குள் இயங்கும் சூரியன் | கட்டுரை | நூல் திறனாய்வு | க. பஞ்சாங்கம் | 29 |
| 12 | ஜெயகாந்தன் 80 | கட்டுரை | விழா செய்தி | ஏகன் | 32 |
| 13 | ஒரு நகரம், ஒரு தாய், நான்கு பிள்ளைகள் | கட்டுரை | திரைப்படம் | எஸ். இளங்கோ | 37 |
| 14 | வேர்பிடித்த விளைநிலங்கள் -10: இன்றும் எனக்கு உணவூட்ட ஆசைப்படும் அத்தை | தொடர் கட்டுரை | தன் வரலாறு | ஜோ டி குரூஸ் | 40 |
| 15 | 1, 2 | கவிதை | இலக்கியம் | கோசின்ரா | 46 |
| 16 | போதும்… திருவாளர் கண்ணப்ப முதலியார்! | கட்டுரை | தன் வரலாறு | இன்குலாப் | 48 |
| 17 | The Gypsy Goddess : காற்றில் கலந்த கதறல் ஒலி | கட்டுரை | நூல் திறனாய்வு | காசி ஆனந்தன் | 52 |
| 18 | தன்னையே பலியிட்ட நவகண்ட சிற்பங்கள் | கட்டுரை | தொல்பொருளியல் | வைகை அனிஷ் | 55 |
| 19 | தண்ணீர் தீவு | சிறுகதை | இலக்கியம் | க.மு.அகமது | 58 |
| 20 | சரிந்த மனிதம் | கவிதை | இலக்கியம் | துரை.நந்தகுமார் | 62 |
| 21 | அந்திம ஆறுதல்
ஆணாதிக்கம் | கவிதை | இலக்கியம் | அ. பிரமநாதன் | 63 |
| 22 | மடல் திறப்பு | கடிதம் | வாசகர் கடிதம் | 64 | } |
# உயிர் எழுத்து (இதழ்)

**உயிர் எழுத்து** என்னும் இதழ் தமிழ் நாட்டில் திருச்சி நகரில் இருந்து வெளிவரும் திங்கள் இதழாகும். சுதீர் செந்தில் என்பவரால் 2007 செப்டம்பர் திங்கள் தொடங்கப்பட்டது.
# உயிர் எழுத்து (இதழ்)

## ஆசிரியர் குழு

இவ்விதழில் சுதீர் செந்தில் ஆசிரியராகவும் சிபிச் செல்வன் நிர்வாக ஆசிரியராகவும் பணியாற்றுகின்றனர். யூமா வாசுகி, கரிகாலன், இந்திரா, வெ. சுப்பிரமணிய பாரதி, நரேந்திரன் ஆகியோர் ஆசிரியர் குழுவில் இடம்பெற்றுள்ளனர். .
# புதிய தரிசனம்

**புதிய தரிசனம்** என்னும் இதழ் தமிழ் நாட்டின் சென்னை நகரில் இருந்து வெளிவரும் திங்கள் இருமுறை இதழாகும். இவ்விதழ் எசு. செயக்குமார் என்பவரால் 2012 செப்டம்பர் 1 ஆம் நாள் தொடங்கப்பட்டது.
# புதிய தரிசனம்

## ஆசிரியர் குழு

இவ்விதழில் எசு. செபக்குமார் ஆசிரியராகவும் செந்தில் பொறுப்பாசிரியராகவும் ப. திருமலை சிறப்பாசிரியராகவும் பணியாற்றுகின்றனர். பூங்காற்று தனசேகர், பொன்மூர்த்தி ஆகியோர் ஆசிரியர் குழுவில் இடம்பெற்று உள்ளனர்.
# புதிய தரிசனம்

## வெளியிணைப்பு

- புதிய தரிசனம் இதழ் வலைத்தளம்
- புதிய தரிசனம் முகநூல் பக்கம்